C 72/22
BG
Официален вестник на Европейския съюз
14.2.2022 г.
В защита на потребителя и за да се гарантира автентичността на сиренето със ЗНП „Taleggio“, когато е пуснато на пазара предварително опаковано и разфасовано, разфасоването и последващото опаковане трябва да се извършват в определения географски район, посочен в член 3.
Следва да се отбележи, че асоциацията за защита идентифицира членовете производители с номера от 1 до 299, а членовете, извършващи дейност в областта на зреенето на сиренето — с номера от 301 до 499.“
Опаковка Изменението се отнася до член 4, параграф 2, буква з) от спецификацията и до точка 3.5 от единния документ.
Текстът в настоящата версия: „[...] дружеството, извършващо опаковането.
Опаковането трябва да се извършва само в района на произход, така че районът да може да бъде идентифициран по време на етапа на предлагане на пазара.“ се заменя със следното: „Член 8 — Опаковка и етикетиране При пускането им на пазара върху опаковките на всички видове сирене със ЗНП „Taleggio“ — на пити и/или разфасовано — трябва да бъде поставено наименованието „Taleggio“.
Върху тях трябва да бъде изобразено и логото, показано по-долу на фигура 2, което има червена вътрешна рамка, бяла средна рамка и зелена външна рамка.
В центъра е изписано с черен цвят съкращението „CTT“, а под него може да бъде поставен номерът, даден от асоциацията за защита на дружеството, притежаващо търговската марка.
Логото може да бъде отпечатано и в един цвят.
Фигура 2 След това лого трябва да се постави позоваване на регламента във връзка с регистрирането на ЗНП „Taleggio“, а именно „Регламент (ЕО) No 1107/96“.
Горепосоченото лого е регистрирано в съответствие със закона.
В защита на потребителя и за да се гарантира автентичността на сиренето със ЗНП „Taleggio“, когато е пуснато на пазара предварително опаковано и разфасовано, разфасоването и последващото опаковане трябва да се извършват в определения географски район, посочен в член 3.
Следва да се отбележи, че асоциацията за защита идентифицира членовете производители с номера от 1 до 299, а членовете, извършващи дейност в областта на зреенето на сиренето — с номера от 301 до 499.“
Причина: Първата част, отнасяща се до маркировката, е преработена с цел по-голяма яснота.
Що се отнася до разфасоването, правилата в настоящата спецификация, които са били одобрени при регистрацията на ЗНП, остават непроменени.
В защита на потребителя и за да се гарантира автентичността на сиренето със ЗНП „Taleggio“, когато е пуснато на пазара предварително опаковано и разфасовано, разфасоването и последващото опаковане трябва да се извършват в определения географски район.
Това се прави с цел да се гарантира, че ЗНП „Taleggio“ е истинско, тъй като при разфасоването и последващото опаковане маркировката, нанесена върху цялата пита сирене, с която то е идентифицирано като притежаващо ЗНП „Taleggio“, вече не се вижда.